Blid pop
Longyear så naturlig nok dagens lys på Svalbard og består av Sveinung Lystrup Thesen fra bluegrassbandet Blåmyra, Bernhard L. Mohr fra Mohr og Henning Hansen, bror av Vamp-vokalist Paul. 
På debutalbumet finner vi mye blid visepop med rom for håp og trøst, og selv de mørkere tekstene pakkes pent inn. 
Platen blir i snilleste laget, noe som tar brodden av ellers fine "Lykkelig" og dens Cure-gitar. 

Beste spor: 
"Moskva". 
